Walter (Bruce Willis) er arbeidsnarkoman og legger all sin oppmerksomhet på arbeidet og tilsvarende lite på privatlivet. Han blir invitert til en forretningsmiddag med en viktig kunede og må skaffe seg en date for anledningen. Hans bror presenterer ham for hustruens kusine Nadia, som er nyinnflyttet, pen og singel. Han blir imidlertid advart mot at hun har en tendens til å bli vill og uregjerlig når hun får alkohol. Walter klarer ikke å forhindre at hun drikker og derfor går det slik som han ble advart mot. I tillegg dukker hennes eks-kjæreste opp på restauranten.